માહિતી અને પ્રસારણ મંત્રાલય
કેબિનેટે FM રેડિયો તબક્કો-III નીતિ માર્ગદર્શિકામાં સુધારાને મંજૂરી આપી
સરકારે ખાનગી એફએમ તબક્કો-III નીતિ માર્ગદર્શિકા તરીકે ઓળખાતી ખાનગી એજન્સીઓ  દ્વારા એફએમ રેડિયો પ્રસારણ સેવાઓના વિસ્તરણ અંગેની નીતિ માર્ગદર્શિકામાં સમાવિષ્ટ કેટલીક જોગવાઈઓના સુધારાને મંજૂરી આપી છે. પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલી છેલ્લી કેબિનેટ બેઠકમાં આ નિર્ણય લેવામાં આવ્યો હતો.
આ દિશામાં, સરકારે 15 વર્ષના લાઇસન્સ સમયગાળા દરમિયાન સમાન મેનેજમેન્ટ જૂથમાં એફએમ રેડિયો પરવાનગીઓના પુનર્ગઠન માટે 3-વર્ષની વિન્ડો પીરિયડ દૂર કરવાનો નિર્ણય લીધો છે. સરકારે ચેનલ હોલ્ડિંગ પર 15% રાષ્ટ્રીય મર્યાદાને દૂર કરવાની રેડિયો ઉદ્યોગની લાંબા સમયથી પડતર માગને પણ સ્વીકારી છે. એફએમ રેડિયો પોલિસીમાં નાણાકીય પાત્રતાના ધોરણોના સરળીકરણ સાથે, અરજદાર કંપની હવે 'C' અને 'D' શ્રેણીના શહેરો માટે બિડિંગમાં ભાગ લઈ શકે છે જેની નેટવર્થ રૂ. 1.5 કરોડની જગ્યાએ માત્ર રૂ. 1 કરોડ છે.
આ ત્રણ સુધારાઓ એકસાથે ખાનગી એફએમ રેડિયો ઉદ્યોગને સ્કેલની અર્થવ્યવસ્થાનો સંપૂર્ણ લાભ ઉઠાવવામાં મદદ કરશે અને દેશના ટિયર-III શહેરોમાં એફએમ રેડિયો અને મનોરંજનના વધુ વિસ્તરણ માટે માર્ગ મોકળો કરશે. આનાથી માત્ર નવી રોજગારીની તકો જ નહીં પરંતુ એ પણ સુનિશ્ચિત થશે કે એફટીએ  રેડિયો મીડિયા પર સંગીત અને મનોરંજન દેશના છેવાડાના ખૂણે સામાન્ય માણસ માટે ઉપલબ્ધ છે.
દેશમાં ઈઝ ઓફ ડુઈંગ બિઝનેસમાં સુધારો કરવા માટે, સરકાર દ્વારા શાસનને વધુ કાર્યક્ષમ અને અસરકારક બનાવવા માટે વર્તમાન નિયમોના સરળીકરણ અને તર્કસંગતકરણ પર ભાર મૂકવામાં આવ્યો છે જેથી તેનો લાભ સામાન્ય માણસ સુધી પહોંચે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(